ระหว่างมุ่งหน้าสู่ชัยภูมิ เราแวะเติมพลังกันที่ร้านก๋วยเตี๋ยวตำลึงขึ้นชื่อ ร้านออกจะลึกลับนิดนึง ขับเข้ามาในซอยสุระนารายณ์ 19 (ซอยหมู่บ้านศิวพร) หากขับไปเรื่อยๆ รับรองหาไม่เจอ เพราะต้องใช้ถนนสายในเลียบไปเรื่ิยๆ ก่อนวกซ้ายเข้าซอย 19 เป็นร้าน 2 คูหาขนาดใหญ่ หน้าร้านกว้างขวาง ขายทั้งก๋วยเตี๋ยวตำลึง ไก่ตุ๋น เป็ดตุ๋น น้ำตก อาหารตามสั่ง และชากาแฟ เปิดพร้อมขายราวๆ 8:30-9:00 ปิด 15:30 โดยประมาณ ช่วง 11:00-14:00 น.โซนห้องแอร์จะเปิดให้บริการ คิดค่าหัวเพิ่มคนละ 5 บาท (ตอนช่วงเที่ยงคนแน่นมาก)

เมนูเด็ด: ก๋วยเตี๋ยวต้มยำตำลึง, ผัดซีอิ๊ว
ความอร่อยระดับ 8
ความสะอาดระดับ 7
การบริการระดับ 7

โดยรวมถือเป็นร้านที่ประทับใจในเรื่องรสชาติ อร่อยโดยไม่ต้องปรุง ถัดจากร้านนี้ซึ่งเป็นร้านพ่อ จะมีร้านของลูกที่ตั้งห่างไปเพียง 2 หลังคาเรือน ร้านนี้ปิดเย็นกว่า where where is where where กินของอร่อยทั้งที ต้องกินร้านต้นตำรับสูตรพ่อครับ
